[image: image1.png]



ประกาศองค์การบริหารส่วนตำบลป่าพะยอม
เรื่อง  หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน  
กรณีเกิดการทุจริตและประพฤติมิชอบของเจ้าหน้าที่  ขององค์การบริหารส่วนตำบลป่าพะยอม
...................................................................

ตามยุทธศาสตร์ชาติว่าด้วยการป้องกันและปราบปรามการทุจริตภาครัฐ ทางองค์การ บริหารส่วนตำบลป่าพะยอม  มีแนวปฏิบัติการจัดการเรื่องร้องเรียนการทุจริต/แจ้งเบาะแส ด้านการทุจริตและประพฤติมิชอบ  เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรมในองค์การบริหารส่วนตำบลป่าพะยอม  เพื่อให้การดำเนินการด้านการป้องกันและปราบปรามการทุจริตขององค์การบริหารส่วนตำบลป่าพะยอม  เป็นไปตามอำนาจหน้าที่ ให้สอดคล้องกับยุทธศาสตร์ชาติ ว่าด้วยการป้องกันและปราบปรามการทุจริตภาครัฐ จึงกำหนดหลักเกณฑ์ มาตรการ และแนวทางการปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบของเจ้าหน้าที่ขององค์การบริหารส่วนตำบลป่าพะยอม  ดังนี้
      
ข้อ  ๑  ประกาศนี้เรียกว่า   “ประกาศองค์การบริหารส่วนตำบลป่าพะยอม  เรื่องหลักเกณฑ์  มาตรการและแนวทางปฏิบัติ เกี่ยวกับการจัดการข้อร้องเรียน  กรณีเกิดการทุจริตและประพฤติมิชอบของเจ้าหน้าที่ขององค์การบริหารส่วนตำบลป่าพะยอม”
         
 ข้อ  ๒  บทนิยามในประกาศนี้
            
 “เจ้าหน้าที่”   หมายความว่า  ข้าราชการ พนักงานส่วนตำบล และพนักงานจ้างในองค์การบริหารส่วนตำบลป่าพะยอม
           
 “ทุจริต”   หมายความว่าการแสวงหาประโยชน์ที่มิควรได้โดยชอบด้วยกฎหมายสำหรับตัวเองหรือผู้อื่น
 
 “ประพฤติมิชอบ”   หมายความว่า  การที่เจ้าหน้าที่ปฏิบัติ หรือละเว้นการปฏิบัติการอย่างใดในตำแหน่งหรือหน้าที่  หรือใช้อำนาจในตำแหน่งหรือหน้าที่อันเป็นการฝ่าฝืนกฎหมาย  ระเบียบ  ข้อบังคับ  คำสั่งอย่างใดอย่างหนึ่ง  ซึ่งมุ่งหมายจะควบคุมดูแลการรับ  การเก็บรักษา  หรือการใช้เงินหรือทรัพย์สินของส่วนราชการไม่ว่าการปฏิบัติหรือละเว้นการปฏิบัตินั้นเป็นการทุจริตด้วยหรือไม่ก็ตาม  และให้หมายความรวมถึง  การประมาทเลินเล่อในหน้าที่ดังกล่าวด้วย

“ข้อร้องเรียน”  หมายถึง  ข้อร้องเรียนเรื่องการทุจริต  การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ของรัฐในสังกัด  และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วยความรับผิดชอบต่อประชาชน  ไม่มีคุณธรรม  จริยธรรม  ไม่คำนึงถึงประโยชน์ส่วนรวมเป็นที่ตั้งและไม่มีธรรมาภิบาล  ตามที่กฎหมาย  ระเบียบ  แบบแผนของทางราชการที่เกี่ยวข้องได้กำหนดไว้









/ ๒.การตอบสนอง





    -๒-


“การตอบสนอง”  หมายถึง  การส่งต่อให้แก่หน่วยงานที่เกี่ยวข้อง  การตรวจสอบและนำเรื่องร้องเรียนเข้าสู่กระบวนการสอบสวนข้อเท็จจริง  แจ้งตักเตือน  ดำเนินคดี  หรืออื่นๆ  ตามระเบียบข้อกฎหมาย  พร้อมกับแจ้งให้ผู้ร้องเรียนทราบผลหรือความคืบหน้าของการดำเนินการภายในเวลา  ๑๕  วัน  ทั้งนี้  กรณีที่ข้อร้องเรียนไม่ได้ระบุชื่อและที่อยู่หรือหมายเลขโทรศัพท์ที่ติดต่อได้หรืออีเมลล์ติดต่อของผู้ร้องเรียน  จะพิจารณาการตอบสนองสิ้นสุดที่การนำเรื่องร้องเรียนเข้าสู่กระบวนการสอบสวนข้อเท็จจริง  แจ้งตักเตือนดำเนินคดี  หรืออื่นๆ  ตามระเบียบข้อกฎหมาย

ข้อ  ๓  หลักเกณฑ์และรายละเอียดในการร้องเรียน


๓.๑  หลักเกณฑ์การร้องเรียน



๓.๑.๑  เรื่องที่จะนำมาร้องเรียนต้องเป็นเรื่องที่ผู้ร้องได้รับความเดือดร้อนหรือเสียหายอันเนื่องมาจากเจ้าหน้าที่ขององค์การบริหารส่วนตำบลป่าพะยอม  ในเรื่องดังต่อไปนี้



(๑)  กระทำการทุจริตต่อหน้าที่ราชการ



(๒)  กระทำความผิดต่อตำแหน่งหน้าที่ราชการ



(๓)  ละเลยหน้าที่ตามที่กฎหมายกำหนดให้ต้องปฏิบัติ



(๔)  ปฏิบัติหน้าที่ล่าช้าเกินสมควร  



(๕)  กระทำการนอกเหนืออำนาจหน้าที่  หรือขัดหรือไม่ถูกต้องตามกฎหมาย



๓.๑.๒  เรื่องที่ร้องเรียนต้องเป็นเรื่องจริงที่มีมูล  มิใช่ลักษณะกระแสข่าวที่สร้างความเสียหายแกบุคคลที่ขาดหลักฐานแวดล้อมที่ปรากฏชัดแจ้ง  ตลอดจนขาดพยานบุคคลแน่นอน


๓.๒  ข้อร้องเรียนให้ใช้ถ้อยคำสุภาพและต้องระบุข้อมูลต่อไปนี้



๓.๒.๑  ชื่อและที่อยู่ของผู้ร้องเรียน



๓.๒.๒  ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน



๓.๒.๓  การกระทำทั้งหลายที่เป็นเหตุแห่งการร้องเรียน  พร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าว



๓.๒.๔  คำขอของผู้ร้องเรียน



๓.๒.๕  ลายมือชื่อของผู้ร้องเรียน



๓.๒.๖  ระบุวัน  เดือน  ปี



๓.๒.๗  ระบุพยานเอกสาร  พยานวัตถุ  พยานบุคคล  (ถ้ามี)


๓.๓  กรณีการร้องเรียนที่มีลักษณะเป็นบัตรสนเท่ห์  จะรับพิจารณาเฉพาะรายที่ระบุหลักฐานกรณีแวดล้อมปรากฏชัดแจ้ง  ตลอดจนชี้พยานบุคคลแน่นอนเท่านั้น


๓.๔  เรื่องร้องเรียนที่อาจไม่รับพิจารณา



๓.๔.๑  ข้อร้องเรียนที่มิได้ทำเป็นหนังสือ



๓.๔.๒  ข้อร้องเรียนที่ไม่ระบุพยานหรือหลักฐานที่เพียงพอ



๓.๔.๓  ข้อร้องเรียนที่ไม่มีรายการตามข้อ  ๓.๒


๓.๕  ช่องทางการร้องเรียน  ผู้ร้องเรียนสามารถส่งข้อความร้องเรียนผ่านช่องทาง  ดังนี้









/๓. ส่งคำร้องเรียน





  -๓-




๓.๕.๑  ส่งข้อร้องเรียนหรือร้องเรียนด้วยตัวเองโดยตรงที่  องค์การบริหารส่วนตำบลป่าพะยอม  เลขที่  ๑๔๗  หมู่ที่  ๓  ตำบลป่าพะยอม  อำเภอป่าพะยอม  จังหวัดพัทลุง  ๙๓๒๑๐  



๓.๕.๒  ร้องเรียนผ่านเว็บไซต์องค์การบริหารส่วนตำบลป่าพะยอม




http://www.paphayom.go.th



๓.๕.๓  ร้องเรียนผ่านศูนย์รับเรื่องร้องเรียน/ร้องทุกข์ขององค์การบริหารส่วนตำบลป่าพะยอม



๓.๕.๔  ร้องเรียนทางตู้ไปรษณีย์




-  หนังสือร้องเรียน  (ลงชื่อผู้ร้องเรียน)




-  บัตรสนเท่ห์  (ไม่ลงชื่อไม่ร้องเรียน)



๓.๕.๕  ร้องเรียนทางโทรศัพท์/ศูนย์ดำรงธรรม  องค์การบริหารส่วนตำบล          ป่าพะยอม



๓.๕.๖  ร้องเรียนทางเฟซบุ๊ค  “องค์การบริหารส่วนตำบลป่าพะยอม”


จึงประกาศมาให้ทราบโดยทั่วกัน





ประกาศ  ณ  วันที่  ๗ เดือน  กันยายนพ.ศ.  ๒๕๖๑

          (นายมีศักดิ์  ดวงขวัญ)




         นายกองค์การบริหารส่วนตำบลป่าพะยอม
